open-index/open-wikipedia-markdown huggingface dataset:
Sati

**Satī** (devanagari: सती; lähteestä riippuen myös **suttee** tai **sutty**) on Intiassa harjoitettu uhriseremonia, jossa naispuolinen leski poltetaan yhdessä kuolleen puolisonsa kanssa. Tiukan lainsäädännön vuoksi seremonia suoritetaan nykyään erittäin harvoin.

Näennäisesti satissa on kysymys lesken vapaaehtoisesta halusta seurata puolisoaan kuolemaan, mutta uhrin vapaaehtoisuudesta ei aina ollut täyttä varmuutta. Yleisesti hindulaisuus kuitenkin kieltää itsemurhan, minkä seurauksena satin harjoittamista on arvosteltu.

Satin hyväksynyt leski painaa ”verisen”, punaisen kädenjälkensä taloon, josta hän lähtee poltettavaksi miehensä kanssa.

## Historiaa

Leskenpoltto oli ylempien kastien piirissä ollut tapa, jolla leski näyttää uskollisuutensa seuraamalla puolisoaan kuolemaan. Erään legendan mukaan uskollinen vaimo Savitri seurasi miestään kuolemaan, jolloin Yama-jumala palautti miehen henkiin. Itsensä miehen hautajaisissa tappanutta leskeä palvottiin jumalattarena, joka pääsi taivaaseen miehensä kanssa. Toisaalta eläviin leskiin suhtauduttiin kielteisesti, näiden uskottiin tuovan huonoa onnea. Niinpä mahtisukujen leskien oli uhrattava itsensä perheen kunnian säilyttääkseen. Luultavasti leskenpolton toivat Intiaan arjalaiset, joilla
oli tapana haudata päällikkönsä palvelijoineen ja vaimoineen.

Portugalilaiset kielsivät satin Goassa noin vuonna 1515. Hollanti ja Ranska kielsivät sen siirtomaissaan Chinsurahissa ja Pondichéryssä. Britit kielsivät satin Intiassa vuonna 1861. Vuonna 1988 satista tuli rikollista toimintaa Intian laissa.

## Lähteet
*Asko Parpola (toim.), Intian kulttuuri,  Otava 2005

### Viitteet

## Aiheesta muualla
Anita Kulcsár

**Anita Kulcsár** (2. lokakuuta 1976 Szerencs – 19. tammikuuta 2005 Velence, Fejér) oli  unkarilainen käsipalloilija ja olympiamitalisti.

Kulcsár kuului maajoukkueeseen, joka voitti olympiahopeaa vuoden 2000 kesäolympialaisissa Sydneyssä. Joukkueineen hän saavutti myös Euroopan-mestaruuden vuoden 2000 EM-kisoissa ja kaksi EM-pronssia (vuodet 1998 ja 2004). Hän oli mukana myös hopeaa voittaneessa maajoukkueessa Kroatiassa pidetyissä MM-kisoissa 2003. Ateenan kesäolympialaisissa 2004 Unkarin joukkue oli viides.

Kulcsár edusti urallaan Nyíregyházi Kölcseytä, Győri Graboplast ETO KC:tä ja Dunaferr NK:ta. Hän kuoli auto-onnettomuudessa 28-vuotiaana 19. tammikuuta 2005.

## Saavutukset
### Olympialaiset
*Hopeaa Sydney 2000
### MM-kilpailut
*Hopeaa Kroatia 2003
### EM-kilpailut
*Kultaa Romania 2000
*Pronssia Hollanti 1998   
*Pronssia Unkari 2004

## Aiheesta muualla
*Anita Kulcsár – Sports Reference LLC.
Brian Houghton Hodgson

**Brian Houghton Hodgson** (1. helmikuuta 1800 Prestbury, Cheshire – 23. toukokuuta 1894 Alderley) oli englantilainen luonnontieteilijä ja etnologi, joka työskenteli Intiassa.

Hodgson opiskeli Englannin Itä-Intian kauppakomppanian Haileybury Collegessa 1816–1817 ja matkusti Kalkuttaan Intiaan 17-vuotiaana Kauppakomppanian kirjurina. Kalkutassa hän sairastui ja hänet lähetettiin Katmanduun Nepalin hoviin apulaiskomissaariksi 1819. Kovin kauan hän ei Nepalissa viihtynyt, vaan palasi Kalkuttaan, missä hän taas sairastui ja sai uuden komennuksen Nepaliin. Hän sai Nepalin kansalaisuuden 1833 ja asui siellä yhteensä 23 vuotta. Hän tutki nepalilaisten tapoja ja kulttuuria ja kirjoitti useita artikkeleita heidän kielestään, kirjallisuudesta ja uskonnosta.

Hodgson tutki luontoa kokonaisuudessaan Nepalissa, Sikkimissä ja Bengalissa. Hän hankki suuren kokoelman lintujen ja nisäkkäiden nahkoja, jotka hän myöhemmin lahjoitti British Museumille. Hän kuvaili uuden antilooppilajin, joka nimettiin hänen mukaansa *[[Pantholops hodgsonii]]ksi*. Lisäksi hän löysi 39 uutta nisäkäslajia ja 124 uutta lintulajia, joista hän itse kuvaili ja nimesi 79 lintulajia, muun muassa sulttaanitiaisen. Hodgsonin British Museumille vuosina 1843 ja 1858 toimittamat kokoelmat käsittivät 10&nbsp;499 näytettä. Tämän lisäksi kokoelmaan kuului valtava määrä hänen alaisuudessaan työskennelleiden paikallisten taiteilijoiden intialaisista eläimistä piirtämiä ja värittämiä kuvia, jotka pääosin siirrettiin Zoological Society of London -järjestön tiloihin.

Charles Darwin mainitsee teoksessaan *Variation of Animals and Plants under Domestication* Hodgsonin kesyttäneen nuoren intialaisen villikoiran *Cuon alpinus primaevus*. Darwin kiinnitti huomionsa myös Hodgsonin havaintoihin intialaisista kotieläimistä.

*Hodgsonia* on eräs kurpitsalaji, joka on nimetty Hodgsonin kunniaksi. Lukuisia lintulajeja on nimetty hänen kunniakseen: tiibetinpyy (*Perdix hodgsoniae*), himalajankyyhky (*Columba hodgsonii*), paljettipöllökehrääjä (*Batrachostomus hodgsoni*), savupriinia (*Prinia hodgsonii*), vuorisieppokerttu (*Tickellia hodgsoni*), ruoholeppälintu (*Phoenicurus hodgsoni*) tiheikköleppälintu (*Hodgsonius phaenicuroides*), tiibetinsieppo (*Ficedula hodgsonii*), kääpiösinisieppo (*Muscicapella hodgsoni*) ja taigakirvinen (*Anthus hodgsonii*).

Vuonna 1843 Hodgson luopui virastaan ja palasi Englantiin, jossa hän viihtyi vain vuoden, palaten Darjeelingiin jatkamaan pohjoisintialaisten kulttuurien tutkimista. Vuonna 1858 hän palasi lopullisesti Englantiin. Kaikkiaan Hodgson laati 140 tieteellistä kirjoitusta. John Edward Gray julkaisi luettelot Hodgsonin kokoelmista 1846 ja 1863.

## Lähteet
Gintaras Einikis

**Gintaras Einikis** (s. 30. syyskuuta 1969 Kretinga, Liettuan SNT, Neuvostoliitto) on liettualainen kilpauransa päättänyt koripalloilija.

Einikis aloitti ammattilaisuransa vuonna 1987 BC Žalgirisissa. Myöhemmin hän edusti muun muassa TsSKA Moskovaa, Deichman Śląsk Wrocławia, Prokom Trefl Sopotia, CB Málagaa, BC Lietuvos Rytasia ja CEZ Basketball Nymburkia. Liettuan (tai Liettuan SNT:n) mestaruuden hän voitti yhdeksän kertaa ja kerran myös Puolan ja Venäjän mestaruuden.

Kilpaurallaan 208 cm pitkä ollut Einikis voitti Liettuan maajoukkueessa pronssia kolmissa kesäolympialaisissa: (Barcelonassa 1992, Atlantassa 1996 ja Sydneyssä 2000). Hän kuului myös EM-hopeaa voittaneeseen Liettuan joukkueeseen vuonna 1995.

## Saavutuksia
* Olympiapronssia 1992, 1996 ja 2000
* EM-hopeaa 1995
* Liettuan (tai Liettuan SNT:n) mestaruus 1988, 1989, 1990, 1991, 1992, 1993, 1994, 1995 ja 2003
* Venäjän mestaruus 2000
* Puolan mestaruus 2004

## Lähteet
* Gintaras Einikis Bio, Stats and Results  Olympics at Sports-Reference.com 
* Profiili  fiba.com
Koosje van Voorn

**Koosje van Voorn** (15. tammikuuta 1935 Groningen –  5. elokuuta 2018) oli alankomaalainen uimari, joka saavutti olympiahopeaa naisten 4×100 metrin vapaauintiviestistä Helsingissä 1952. Viestijoukkueessa hänen kanssaan uivat Marie-Louise Linssen-Vaessen, Hannie Termeulen ja Irma Heijting-Schuhmacher. Van Voorn kilpaili Helsingissä myös 100 metrin vapaauinnissa. Hän kuoli 83-vuotiaana vuonna 2018.

## Lähteet
* Koosje van Voorn Bio, Stats, and Results Olympics at Sports-Reference.com 
* Profiili sportinstad.nl 

### Viitteet

## Aiheesta muualla

*
Digital hardcore

**Digital hardcore** on kokeellinen Hardcore punk -musiikkityylin alalaji, joka yhdistelee elementtejä elektronisesta tanssimusiikista. Luultavasti tunnetuin digital hardcore -yhtye on Atari Teenage Riot. Suomalaisen ''Madventures''-televisiosarjan kolmannen tuotantokauden Japani-jaksossa nähtiin pätkä tokiolaisesta Akira Death -nimisestä digital hardcore -yhtyeestä.

## Tunnettuja digital hardcore -esittäjiä
* Akira Death
* Ambassador21
* Atari Teenage Riot
Sanja Jovanović

**Sanja Jovanović** (s. 15. syyskuuta 1986 Dubrovnik) on kroatialainen uimari, joka on erikoistunut selkäuintiin.

Jovanović sai junioreiden EM-kilpailuissa Linzissä 2002 pronssia 50 metrin selkäuinnissa. Hän sijoittui Ateenan olympialaisissa 2004 seitsemänneksitoista 100 metrin ja kolmanneksitoista 200 metrin selkäuinnissa. Hänen ensimmäinen aikuisten arvokisamitalinsa oli 200 metrin selkäuinnin pitkän radan EM-pronssi Madridissa 2004. Vuoden 2007 lyhyen radan EM-kilpailuissa Debrecenissä hän voitti 50 metrin selkäuinnin kultaa maailmanennätysajalla 26,50 ja sai 100 metrin selkäuinnissa hopeaa.

Maaliskuussa 2008 Jovanović saavutti pronssia 50 metrin selkäuinnissa pitkän radan EM-kilpailuissa Eindhovenissa. Huhtikuussa pidetyissä lyhyen radan MM-kilpailuissa hän voitti kultaa 50 metrin selkäuinnissa uudella maailmanennätysajalla 26,37 sekä pronssia 100 metrin selkäuinnissa. Joulukuisissa Rijekan lyhyen radan EM-kilpailuissa hän voitti kultaa sekä 50 metrin selkäuinnissa ME-ajalla 26,23 että 100 metrin selkäuinnissa euroopanennätysajalla 56,87.

Jovanović voitti lyhyen radan EM-kilpailuissa 2009 Istanbulissa kultaa 50 metrin selkäuinnissa ME-ajalla 25,70 ja sai hopeaa 100 metrillä. Seuraavan vuoden vastaavissa kilpailuissa Eindhovenissa hän voitti jälleen mestaruuden 50 metrin selkäuinnissa ajalla 27,10. Hän sai samassa lajissa hopeaa 2012 sekä Debrecenin pitkän radan EM-kilpailuissa ajalla 28,31 että Chartres'n lyhyen radan EM-kilpailuissa. Lyhyen radan EM-kilpailuissa Netanyassa 2015 hän oli 50 metrin selkäuinnissa kolmas.

Jovanovic on 176 cm pitkä ja painaa 65 kg.

## Lähteet
Hoogezand-Sappemeer

**Hoogezand-Sappemeer** on kunta Groningenin provinssissa Alankomaissa. Kunnassa on 34&nbsp;403 asukasta (1. tammikuuta 2007). Kunnan pinta-ala on 73,05 neliökilometriä.

Nykyinen kunta syntyi vuonna 1949, kun Hoogezandin ja Sappemeerin kunnat liitettiin yhteen.

A7-moottoritie (Eurooppatie 22) kulkee kunnan läpi. Kunnassa on myös neljä rautatieasemaa.

## Aiheesta muualla

* http://www.hoogezand-sappemeer.nl/
Anthony Ervin

**Anthony Lee Ervin** (s. 26. toukokuuta 1981 Burbank, Kalifornia) on yhdysvaltalainen uimari ja 50 metrin vapaauinnin olympiavoittaja vuosilta 2000 ja 2016.

Ervin voitti 50 metrin vapaauinnin olympiakultaa kesäolympialaisissa 2000, Australian Sydneyssä jakaen kullan saman ajan 21,98 uineen Gary Hallin kanssa. Hän voitti myös olympiahopeaa samoissa kilpailuissa miesten 4 × 100 metrin vapaauintiviestistä.

Toukokuussa 2005 Ervin myi Sydneyn kultamitalinsa eBay-internethuutokaupassa 17 100 Yhdysvaltojen dollarin hintaan. Myynnin tuoton hän lahjoitti UNICEFille, vuoden 2004 Intian valtameren maanjäristyksen uhreja varten.

Ervinillä oli kymmenen kuukauden ajan hallussaan 50 metrin vapaauinnin maailmanennätys lyhyellä radalla. Hän rikkoi Mark Fosterin vanhan ME-ajan 23. maaliskuuta 2000, Minneapolisissa. Foster kaappasi ennätyksen uudelleen itselleen tammikuussa 2001.

Ervin voitti Fukuokan MM-kilpailuissa 2001 kultaa 50 metrin vapaauinnissa ajalla 22,09 ja 100 metrin vapaauinnissa ajalla 48,33. Lontoon olympialaisissa 2012 hän sijoittui 50 metrin vapaauinnissa viidenneksi. Saman vuoden Istanbulin lyhyen radan MM-kilpailuissa hän sai kultaa 4×100 metrin vapaauintiviestissä ja sekauintiviesteissä, jonka alkuerissä hän ui, sekä pronssia 50 metrin vapaauinnissa.

Barcelonan MM-kilpailuissa 2013 Ervin saavutti hopeaa 4×100 metrin vapaauintiviestissä.

2016 Rion olympialaisissa 35-vuotias Erwin ui 50 metrin vapaauinnissa olympiakultaa 16 vuoden tauon jälkeen ajalla 21,40. Hän sai kultaa myös 4×100 metrin vapaauintiviestissä, jonka alkuerässä hän ui.

## Lähteet
*USA Today -lehti 
*ESPN.com 
*Profiili Swimrankings.net 

### Viitteet ja huomautukset
Heike Lätzsch

**Heike Lätzsch** (s. 19. joulukuuta 1973) on saksalainen maahockeypelaaja ja olympiavoittaja.

Lätzsch kuului Saksan maajoukkueeseen, joka voitti kultaa vuoden 2004 olympiakisoissa Ateenassa. Hän oli mukana myös Barcelonassa 1992, mistä Saksa voitti hopeaa.

Lätzsch teki debyyttinsä maajoukkueessa MM-kisoissa 1990. Hän on saavuttanut joukkueineen myös kaksi MM-pronssia (Brisbane 1999, Amstelveen 1993) ja kaksi MM-hopeaa (Amstelveen 2000, Berliini 1997).

## Aiheesta muualla
*http://www.hockey-olympia.de/?home=HNT&tabid=325
Gallery (kappale)

**Gallery** on yhdysvaltalaisen R&B-laulaja Mario Vazquezin debyyttisingle, joka julkaistiin Yhdysvalloissa 2. toukokuuta 2006. Kappaleen ovat tehneet Stargate-tuottajat Tor Erik Hermansen ja Mikkel S. Eriksen sekä Ne-Yo.

Kappaleesta tehtiin englanninkielisen version lisäksi myös englantia ja espanjaa yhdistelevä versio sekä kaksi remix-versiota, joissa vierailevat Baby Bash ja Obie Trice.
Amelia Vega

**Amelia Vega Polanco** (s. 7. marraskuuta 1984 Santo Domingo, Dominikaaninen tasavalta) on dominikaanilainen nainen, joka vuonna 2003 voitti Miss Universum -kauneuskilpailun. Hän oli maansa ensimmäinen Miss Universum. Voittonsa jälkeen hän on esiintynyt televisio-ohjelmissa ja oli vuonna 2006 Miss Universum -kilpailun tuomaristossa.

## Lähteet
Peter West

** Peter West ** on englantilainen kirjailija ja budō-opettaja (renshi ZNKR iaidō 7.dan, ZNKR jōdō 4.dan  ja kendō 1.dan). Peter West-senseillä on ollut suuri merkitys sekä, ZNKR iaidōn harjoittelun että ZNKR jōdōn harjoittelun vahvistumisessa Suomessa 2000-luvulla, vetämällä lukuisia leirejä Suomessa kummassakin lajissa.

## ZNKR iaidō EM-kilpailu saavutuksia
Peter West on myös moninkertainen ZNKR iaidōn EM-kisa mitalisti. West-sensei voitti ZNKR iaidōn Euroopan mestaruuden 6.danin sarjassa vuonna 2006 Ison-Britannian Brightonissa pidetyissä kolmansissatoista EIC-kisoissa ja FS-palkinnon vuotta myöhemmin Ranskassa Pariisissa pidetyissä neljänsissätoista EIC-kisoissa.

## ZNKR:n lajeissa suoritetut graduoinnit
### ZNKR Iaidōssa
* ZNKR iaidōssa Renshi 1994 
* Iaidōssa 7. dan 31. lokakuuta 2007
* Iaidōssa  6. dan 14. elokuuta 1994 Alankomaat Sittard 
* Iaidōssa  5. dan 17. elokuuta 1990 Yhdistynyt kuningaskunta Lontoo 
* Iaidōssa  4. dan 9. elokuuta 1987 Yhdistynyt kuningaskunta Lontoo 
* Iaidōssa  3. dan 22. elokuuta 1985 Yhdistynyt kuningaskunta Birmingham 
* Iaidōssa  2. dan 20. toukokuuta 1984 Belgia Bryssel 
* Iaidōssa  1. dan 16. elokuuta 1982 Yhdistynyt kuningaskunta Lontoo 

### ZNKR Jōdōssa
* jōdōssa 4. dan,  10. elokuuta 1999. Yhdistynyt kuningaskunta Brighton 
* jōdōssa  3. dan 13. maaliskuuta 1995 Yhdistynyt kuningaskunta Somerset 
* jōdōssa  2. dan 9. elokuuta 1987 Yhdistynyt kuningaskunta Lontoo 
* jōdōssa  1. dan 20. elokuuta 1986 Yhdistynyt kuningaskunta Shotley 

### Kendōssa
* Kendōssa 1. dan 20. lokakuuta 1996. Yhdistynyt kuningaskunta Grandford 

## Aiheesta muualla
*Suomen Kendoliiton kotisivut
* Italian kendoliiton ('''C.I.K.''') sivu, jossa Euroopan kendoliiton järjestämien ZNKR iaido EM-kilpailuiden tuloksia 

## Lähteet

### Lähdeviittaukset
Kalliovarpunen

**Kalliovarpunen** (*Petronia petronia*) on kallioisilla paikoilla esiintyvä varpuslintu.

## Koko ja ulkonäkö
Linnun pituus on 14-17 cm, siipien kärkiväli 28-32 cm ja paino 26-39 cm. Varpusen kokoinen tukevatekoinen lintu, jolla on voimakas siemensyöjän nokka ja leveä vaalea silmäkulmajuova. Höyhenpuvun alapuoli on valkeaho tummin pitkittäisviiruin, yläpuoli on harmaanruskean ja mustan kirjava. Siivet ovat ruskean-mustan-valkoisen kirjavat. Kurkussa on kellertävä laikku. (Kuvan linnut ovat liian keltaisia). Sukupuolet ovat samannäköisiä.

## Esiintyminen
Kalliovarpunen esiintyy laajalla alueella Etelä-Euroopasta ja Pohjois-Afrikasta Luoteis-Intiaan ja Kiinaan. Lajista tunnetaan kuusi alalajia: nimialalaji *petronia* elää Euroopan mantereella, Kanariansaarilla ja Madeiralla; alalaji *barbara* (Erlanger, 1899) Marokosta Libyaan; alalaji *exigua* (Hellmayr, 1902) Turkissa, Kaukasuksella sekä Pohjois-Irakissa ja Pohjois-Iranissa Gorgāniin saakka; alalaji *puteicola* (Festa, 1894) Levantissa ja Etelä-Turkissa; alalaji *kirhizica* (Suškin, 1925) aliselta Volgalta Araljärvelle ja Transkaspiaan; alalaji *intermedia* (Hartert, 1901) Iranissa, Transkaspiassa ja läntisessä Keski-Aasiassa; alalaji *brevirostris* (Taczanowski, 1874) Altailla ja Mongoliassa ja sieltä itään Mantšuriaan ja Sichuaniin. Laji elää noin kymmenen miljoonan neliökilometrin laajuisella alueella, Euroopassa elää 3,4–7,6 miljoonaa yksilöä, ja lajin kanta on elinvoimainen. Lajia ei ole tavattu Suomessa.

## Elinympäristö
Elää enimmäkseen kallioisilla ja karuilla avomailla, pääasiassa vuorten rinteillä jopa 4,8 kilometrin korkeuteen saakka. Joillakin alueilla laji elää myös niityillä, puutarhoissa, linnojen raunioilla ja jopa asutuksen piirissä.

## Lisääntyminen

Pesä on kolossa, yleensä kallionkolossa tai maakolossa, usein myös puussa tai rakennuksessa. Hyväksyy mielellään mehiläissyöjän tai pähkinänakkelin vanhan pesäkolon tai jyrsijän onkalon. Itse pesä on iso, löyhä, ruohonkorsista tai oljista rakennettu, joskus katettu. Naaras munii 4-7, tavallisesti 5 munaa. Muna painaa 2,6–3 g. Usein 2 poikuetta kesässä. Haudonta-aika on 11–14 päivää. Molemmat emot ruokkivat poikasia, jotka lähtevät pesästä noin 18–19 päivän ikäisinä.

## Ravinto
Pääravintona ovat erilaiset siemenet, syksyllä myös marjat. Keväällä hyönteiset ja muut selkärangattomat, joita poikaset saavat syödäkseen.

## Lähteet
* Oiseaux (kuvia)

### Viitteet
Wallace Wolodarsky

**Wallace Wolodarsky** on yhdysvaltalainen televisio-ohjelmien käsikirjoittaja ja ohjaaja. Yhdessä Jay Kogenin kanssa hän käsikirjoitti *[[Simpsonit|Simpsoneihin]]* 10 jaksoa 1.–4. tuotantokaudella. Jätettyään sarjan hän on ohjannut useita elokuvia, kuten *[[Sorority Boys]]*.

Wolodarsky vaikuttaa olleen *Simpsonien* hahmon Otto Mannin esikuvana oikeassa elämässä. Elokuvassa *[[Steve Zissoun vedenalainen maailma]]* esiintyvä hahmo Vladimir Wolodarsky on nimetty hänen mukaansa.

Wolodarsky on ohjaaja Wes Andersonin läheinen ystävä ja näytellyt pientä roolia tämän vuonna 1998 valmistuneessa elokuvassa *[[Rushmore]]*. Wolodarsky on naimisissa tuottaja ja käsikirjoittaja Maya Forbesin kanssa.

## Filmografia
* *[[Coldblooded]]* (1995) (käsikirjoittaja/ohjaaja)
* *[[Sorority Boys]]* (2002) (ohjaaja)
* *[[Seeing Other People]]* (2004) (käsikirjoittaja/ohjaaja)
* *[[The Rocker]]* (2008) (ohjaaja)

## Aiheesta muualla
*
Taiwanin kieli

**Taiwanin kieli** () eli **hokkien** on siniittinen kieli, jota puhutaan Taiwanissa. Se luokitellaan eteläisiin min-murteisiin eli minnan-kiinaan. Kielellä on noin 15 miljoonaa puhujaa Taiwanissa. Vuonna 2010 tehdyn väestölaskennan mukaan 81,9 prosenttia maan väestöstä osasi hokkienin kieltä.

Taiwanin valtio on määritellyt kielen kansalliseksi kieleksi.

Kieltä kirjoitetaan latinalaisin aakkosin pe̍h-ōe-jī- tai tâi-lô-järjestelmällä tai kiinalaisin merkein. Aiemmin Japanin vallan aikana on myös käytetty katakanaa. Raamattu on käännetty kokonaisuudessaan hokkieniksi vuonna 1933 ja uusi käännös julkaistiin vuonna 2021.

## Fonologia

### Konsonantit

Lähde:

### Vokaalit

Tooneja on kahdeksan. Kaikki muut vokaalit lukuun ottamatta [o] ja [ə] voivat esiintyä myös nasaalisina.

Lähde:

## Sanasto
Lukusanat 1–10 taiwaniksi:

## Lähteet
Kimpisen urheilukeskus

**Kimpisen urheilukeskus** on Lappeenrannan Kimpisen kaupunginosassa sijaitseva kaupungin pääasiallinen jalkapallon ja yleisurheilun kilpailujen näyttämö. Se on lappeenrantalaisen amerikkalaisen jalkapallon joukkueen Rajaritareiden kotikenttä. Kenttää käyttää myös jalkapallojoukkue Pepo.

## Urheilukeskuksen ominaisuudet
Kimpisen yleisurheilustadionilla on mondo-pinnoitteiset juoksuradat ja 100 × 60 metrin suuruinen nurmikenttä jalkapalloa ja heittolajeja varten. Stadionin valaisinpylväät valaisevat kenttää 500 luksin vahvuisesti.

Varsinaisen yleisurheilustadionin lisäksi urheilukeskukseen kuuluu myös toinen nurmijalkapallokenttä, 3 massa ulkotenniskenttää, 2 kestopäällyste ulkotenniskenttää, ulkokoripallokenttä, 3 ulkolentopallokenttää, sekä noin kilometrin mittainen valaistu lenkkipolku. Talvella Kimpisessä on kiekkokaukalo, kaksi luistelualuetta ja valaistu noin kilometrin mittainen latu.

## Historiaa
Kimpisen urheilukenttä valmistui lähelle Saimaan rantaa kesällä 1939. Kesäisin siellä on järjestetty jalkapallo-otteluja ja yleisurheilukilpailuja ja talvella jääpallopelejä (vuoteen 1988 saakka). Kesällä 1975 juoksuradat ja suorituspaikat saivat ensimmäistä kertaa kestopäällysteen. Lemminkäisen uusi pinnan vuonna 1989 Novotan-polyuretaanipäällysteellä.

## Peruskorjaus
Kimpisen peruskorjauksen ensimmäinen vaihe aloitettiin 2006. Vanhan pääkatsomon katos purettiin keväänä 2007, ja tilalle pääkatsomoon ja C-katsomoon rakennettiin kesällä 2007 yhtenäinen katos. Vuoden 1997 Kalevan kisoihin väliaikaiseksi rakennettu päätykatsomo purettiin, ja sen tilalle rakennettiin keväällä 2007 uusi rinnekatsomo. Lehdistökatsomon paikat sijoitettiin C-katsomoon katoksen alle. Kesänä 2007 uusittiin myös kentän valaisinpylväät ja niihin asennettiin 500 luxin valaistus, joka riittää jalkapallossa Ykkösen tasolle. Veikkausliigaan vaadittavaa 800 luksin valaistusta ei tässä vaiheessa asennettu. Peruskorjauksen kustannusarvio oli noin 1,5 miljoonaa euroa.

## Lähteet

## Aiheesta muualla
*Kimpisen urheilukeskus
Aleksandr Batjuk

**Aleksandr Mihailovitš Batjuk** (, s. 14. tammikuuta 1960) on aktiiviurallaan Neuvostoliittoa edustanut venäläinen entinen maastohiihtäjä ja olympiamitalisti.

Batjuk kuului hopeaa voittaneeseen Neuvostoliiton viestijoukkueeseen Sarajevon olympialaisissa 1984. Batjuk saavutti viestijoukkueessa myös maailmanmestaruuden Oslosta 1982 ja hopeaa Oberstdorfista 1987. Maailmancupissa hänen paras sijoituksensa on 15 kilometrin perinteisen viides tila 10. helmikuuta 1983. 

## Arvokilpailut
*Olympialaiset:
**Sarajevo 1984: 15 km kymmenes, 30 km 16., 4 × 10 km hopeaa
**Calgary 1988: 15 km (p) 15.
*MM-kilpailut:
**Oslo 1982: 15 km viides, 50 km neljäs, 4 × 10 km kultaa 
**Seefeld 1985: 15 km 13., 30 km 14., 50 km 11., 4 × 10 km kuudes
**Oberstdorf 1987: 15 km (p) kahdeksas, 4 × 10 km hopeaa

## Lähteet
*FIS:n profiili
Tarhavarpunen

**Tarhavarpunen**, entinen nimi keltakurkkuvarpunen, (*Gymnoris xanthocollis*, myös *Petronia xanthocollis*) on pienikokoinen aasialainen varpuslintu.

## Koko ja ulkonäkö
Linnun pituus on 12,5–13&nbsp;cm, siipien kärkiväli 23–27&nbsp;cm ja paino noin 18 g. Lintu muistuttaa hieman koirasvarpusta mutta on pienempi, sen nokka on ohuempi ja habitus peippomainen. Juhlapukuisella koiraalla on musta nokka, keltainen laikku kurkussa ja hartialla punaruskea täplä.

## Esiintyminen
Nimialalaji esiintyy itäisestä Afganistanista ja Pohjois-Pakistanista koko Intian niemimaalle, alalaji *transfuga* (Hartert, 1838) Itä-Turkissa, Arabian niemimaan itäkolkassa, Irakissa, Iranissa ja Pakistanissa. Euroopassa elää 1&nbsp;000–4&nbsp;000 yksilöä ja lajin kanta on elinvoimainen. Sitä ei ole tavattu Suomessa.

## Elinympäristö
Kuivat harvapuustoiset metsät ja pensaikot, keitaat, puutarhat ja pensasaidat.

## Lisääntyminen
Pesä on kolossa tai halkeamassa 2–6 m maanpinnan yläpuolella, kalliossa, puussa tai rakennuksessa. Käyttää mielellään muiden lintujen, kuten tikkojen ja seppien, vanhoja pesäkoloja. Naaras munii 3-4 munaa, muna painaa vajaa 2 grammaa, ja hautoo niitä yksin. Poikasista huolehtivat molemmat emot.

## Ravinto
Pääosan vuodesta tarhavarpunen syö siemeniä ja kasvinosia, lisääntymisaikana myös hyönteisiä ja muita selkärangattomia.

## Lähteet
Pertti Mäkelä

**Pertti Tapani Mäkelä** (s. 1. heinäkuuta 1954) on suomalainen oopperalaulaja, äänialaltaan tenori. 

Mäkelä syntyi Lahdessa ja opiskeli Sibelius-Akatemiassa. Hän suoritti kanttori-urkurin tutkinnon (1976), laulunopettajan tutkinnon (1978) ja lauludiplomin prof. Matti Lehtisen johdolla (1979). 

Mäkelä on tulkinnut monipuolisesti rooleja sekä kotimaisissa että ulkomaisissa oopperoissa. Hän sai kiinnityksen Kansallisoopperan solistikuntaan vuonna 1988 ja on vieraillut muun muassa Savonlinnan oopperajuhlilla. Levytyksien joukossa on mm. Saltun rooli Leevi Madetojan *[[Pohjalaisia (ooppera)|Pohjalaisissa]]*.
Jay Kogen

**Jay Kogen** (s. 1963) on yhdysvaltalainen komediasarjojen ja -elokuvien käsikirjoittaja. Yhdessä entisen käsikirjoittajakumppaninsa Wallace Wolodarskyn kanssa hän kirjoitti *[[Tracey Ullman Show|Tracey Ullman Show'ta]]* ja *[[Simpsonit|Simpsoneita]]*. Kogen ja Wolodarsky kirjoittivat *Simpsoneihin* 10 jaksoa tuotantokausilla 1.–4. Sen jälkeen Kogen on käsikirjoittanut useita televisio-ohjelmia, mukaan lukien Emmy-palkinnon voittaneet osuudet televisiosarjoissa *[[Frasier]]*, *[[Kaikki rakastavat Raymondia]]* ja *[[Veljemme on nero]]*. Hän on huumorilehti *[[Mad]]in* kirjoittajan Arnie Kogenin poika. Kogen on myös esiintynyt elokuvassa *[[The Aristocrats (elokuva)|The Aristocrats]]* (2005). Hän oli komediasarja *[[The Class|The Classin]]* vastaava tuottaja, sekä entinen stand up -koomikko.

## Simpsoneiden jaksot
Kogen kirjoitti yhdessä Wolodarskyn kanssa seuraavat *Simpsoneiden* jaksot:

* ”Ydinvoimala”
* ”Komedian kuningas”
* ”Kauhujuttu”, osio ”Nälkäiset ovat kirottuja”
* ”Huimapää rullalaudalla”
* ”Isoisän perintö”
* ”Teit isäin' astumaan”
* ”Lisan sunnuntait”
* ”Kuin Romeo ja Julia”
* ”Kauhujen talo, osa 3”, osio ”Kuningas Homer”
* ”Lisan hampaat”

## Aiheesta muualla
*
Fukuoka Dome

**Fukuoka Yahoo! Dome** (), aikaisemmin **Fukuoka Dome** () on Japanissa, Fukuokassa sijaitseva baseball-areena, joka on osa Hawks Town -kompleksia. Kompleksiin kuuluu Hakws Town -kauppakeskus, areena sekä JAL Resort Sea Hawks -hotelli. Areena toimii Tyynenmeren liigassa pelaavan Fukuoka SoftBank Hawksin kotikenttänä ja siellä järjestetään myös isoja konsertteja. Esimerkiksi Bon Jovi, Frank Sinatra, Madonna, The Rolling Stones, Eagles, Queen, Ayumi Hamasaki ja Billy Joel ovat esiintyneet areenalla.

Vuonna 2005 Yahoo!Japaniin kuuluva SoftBank osti areenan Daieilta ja nimesi areenan uudestaan Fukuoka Yahoo! JAPAN Domeksi.

## Kupolin katto
Fukuoka Domen valmistuessa maaliskuussa 1993 se oli Japanin toinen kupolimallinen baseball-areena ja siinä oli ensimmäisenä Japanissa uniikki avautuva katto. Katto on rakennettu kolmesta erillisestä kupolin osasta, joista kahta voidaan liikutella lomittain noin 120 asteen verran. Katon avaaminen ja sulkeminen kestää noin 20 sekuntia. Ollessaan täysin avoimena, kattoon syntyy aukko joka on noin 60% koko katon leveydestä.

Aukeavaa kattoa käytetään SoftBank Hawksien kotiotteluissa kotijoukkueen voittaessa ottelun. Tällöin areenan valot himmennetään, katto avataan ja syntyneestä aukosta ammutaan ilotulitteita ylös. Samaan aikaan areenan näytöillä esitellään joukkueen pelaajien kuvia. Aikaisemmin kattoa pidettiin auki hyvällä säällä pelien aikana, mutta kuumuudesta ja auringonpaisteesta johtuvien sairaustapauksien takia kattoa ei ole vuoden 1994 jälkeen pidetty auki. Japanilainen yhtye Kinki Kids toivoi, että katto olisi pidetty auki heidän konserttinsa aikana, mutta se pidettiin kiinni vedoten meluhaittoihin.

## Konserttikäyttö
Fukuoka Dome suunniteltiin baseball-areenan lisäksi Kyūshūn suurimmaksi konserttihalliksi. Monet huippuartistit ovat käyttäneet Fukuoka Domea osana niin sanottua "Viiden suuren hallin kiertuetta" (Sapporo, Tokio, Nagoya, Osaka ja Fukuoka).

Ensimmäinen Fukuoka Domen konsertti järjestettiin 10. huhtikuuta 1994, kun areenalla oli konsertti fukuokalaisille artisteille. Konsertti oli nimeltään "Dreamlive in Fukuoka Dome" ja siinä esiintyneitä olivat muun muassa Yōsui Inoue, Yoshihiro Kai, Kazuo Zaitsu sekä Tetsuya Takeda.

Tämän jälkeen muita ulkomaalaisia artisteja ovat olleet kahden päivän konsertin esittänyt Michael Jackson ja hänen lisäkseen muun muassa Paul McCartney, The Rolling Stones, Eagles, Billy Joel, Aerosmith sekä Queen. Japanilaisista artisteista SMAP, B'z, Eikichi Yazawa, DREAMS COME TRUE, Glay, globe, Kinki Kids, Namie Amuro, MISIA, Mr. Children, Southern All Stars ja L'Arc～en～Ciel ovat pitäneet isoja konsertteja areenalla.

## Lähteet

## Aiheesta muualla

* Hawks Townin kotisivut  
* Fukuoka SoftBank HAWKSin kotisivu 
* Yahoo! BB - SoftBank HAWKS Special Site
Italian Grand Prix 1989

**Italian Grand Prix 1989** oli Formula 1 -sarjan osakilpailu, joka ajettiin 10. syyskuuta 1989 Monzan radalla Italiassa. Kilpailun voitti McLarenilla ajanut Alain Prost, jolle voitto oli kauden neljäs. Paalupaikan aika-ajoissa vallannut Ayrton Senna joutui keskeyttämään moottoriongelmien takia. Muut palkintosijat menivät Gerhard Bergerille ja Thierry Boutsenille.

## Tulokset

## Muuta

*Paalupaikka: Ayrton Senna – 1.23,720
*Nopein kierros: Alain Prost – 1.28,107 (kierroksella 44)
*Historian 40. Italian Grand Prix
*McLaren varmisti viidennen valmistajien mestaruutensa ja saavutti 1500 MM-pisteen rajan
*Prost juhlisti kaudeksi 1990 kirjoitettua Ferrari-sopimustaan ottamalla italialaisfanit huomioon voittoseremoniassa. Hän pudotti pokaalin korokkeelta yleisön sekaan, jossa se purettiin fanien keskuudessa matkamuistoiksi. Tallipäällikkö Ron Dennis oli tapauksesta vihainen Prostille ja pudotti valmistajien pokaalin tämän jalkoihin, koska McLaren-kuljettajien sopimuksen mukaan palkinnot kuuluivat tallille ja olivat merkkinä tallin suorituskyvystä.

## Lähteet
Chris Adler

** Christopher James Adler ** (s. 23. marraskuuta 1972) on yhdysvaltalainen Lamb of God -yhtyeen alkuperäinen rumpali. Hänen pikkuveljensä Willie Adler soittaa myös Lamb of Godissa. Hän erosi yhtyeestä vuonna 2019 erimielisyyksien vuoksi. Vuosina 2015–2016 hän toimi Megadethin sessiorumpalina.

Adler tunnetaan hyvin omalaatuisesta, sekä haastavasta tuplabasarin käyttötyylistään.

## Välineet
### Rummut
* 10x9" Pikkutom
* 12x10" Pikkutom
* 16x16" Iso tom
* 18x16" Iso tom
* 22x18" Bassorumpu
* 12x5.5" Chris Adler signature-Virvelirumpu

### Symbaalit
* Symbaalit Listattu myötäpäivään
* 14" Generation X Filter China
* 14" Soundcaster Custom Medium Soundwave Hi-hat (ylempi) 14" Byzance Dark Hi-hat (alempi)
* 8" Classics High Bell 
* 12" Soundcaster Custom Distortion Splash (Suunnitteli itse)
* 8" Byzance Splash 
* 14" Soundcaster Custom Medium Crash (x2)
* 16" Mb8 Medium Crash
* 8" Byzance Splash 
* 14" Soundcaster Custom Medium Soundwave Hi-hat (ylempi), 14" Byzance Dark Hi-hat (alempi)
* 18" Byzance Medium Thin Crash

* 24" Mb20 Pure Metal Ride (Suunnitteli itse)
* 17" Byzance China (Prototyyppi) 
* 16" Generation X Filter China 

## Lähteet
Tony Hawk’s Project 8

**Tony Hawk’s Project 8** on Neversoft Entertainmentin ja Shaba Gamesin kehittämä ja Activisionin julkaisema rullalautailuaiheinen urheilupeli. Peli on julkaistu vuonna  PlayStation 2-, PlayStation 3-, PlayStation Portable-, Xbox- ja Xbox 360 -alustoille.

Peli *[[Tony Hawk’s (pelisarja)|Tony Hawk’s]]* -pelisarjan kahdeksas osa.

## Pelaaminen
Pelissä voi vapaasti rullalautailla ympäri pelialuetta ilman latauskohtia (vain Xbox 360:lla, ja PlayStation 3:lla). Peli on sarjan ensimmäinen peli, jossa käytettiin motion-capturea (vain Xbox 360:lla ja Playstation 3:lla) eli liikkeenmallinnusosuutta. Pelin suurin uutuus Nail the trick on melko erikoinen: temppua tehdessä kamera hidastuu ns. luotiaikaan kohdistuen pelihahmon jalkoihin, jolloin lautaa voi kontrolloida paremmin.

## Tasot
Tasoja voi avata pelaamalla läpi Career-pelitilaa. Tasot ovat:

* Training - Harjoittelu
* Suburbs - Esikaupunki
* Downtown - Keskusta
* City Center - Kaupungintalo
* High School - Lukio
* Car Factory - Autotehdas
* Crete Park - Skeittipuisto
* Fun Park - Huvipuisto
* Downhill - Alamäki (PS2- ja Xbox-versioissa, THPS3:n PSX-versiosta)
* City Park - Puisto (PS3- ja Xbox 360-versioissa)
* Slums - Slummialue (PS3- ja Xbox 360-versioissa)
* Hill Top - Mäenhuippu (PS3- ja Xbox 360-versioissa)

### Klassikkotasot
PSP-versiossa on olemassa myös klassikkotasoja aikaisemmista Tony Hawk -peleistä ja ne ovat:

* The Mall - Ostoskeskus (THPS1)
* Chicago Skatepark (THPS1)
* Phoenix, Arizona (THPS1)
* Minneapolis, Minnesota (THPS1)
* Marseille, Ranska (THPS2)
* Alcatraz (THPS4)
* Havaiji (THUG)
* The Ruins - Rauniot (THAW)

## Pelattavat hahmot

* Tony Hawk
* Lyn-Z Adams Hawkins
* Bob Burnquist
* Dustin Dollin
* Nyjah Huston
* Bam Margera
* Rodney Mullen
* Paul Rodriguez
* Ryan Sheckler
* Daewon Song
* Mike Vallely
* Stevie Williams
* Travis Barker
* Christian Hosoi
* Kevin Staab
* Jason Lee
* Officer Dick (zombimuodossa)
* Grim Ripper Guitar Hero-pelisarjasta (PS3- ja Xbox 360-versioissa)

## Aiheesta muualla
*
Richard Chamberlain

**George Richard Chamberlain** ['tʃeɪmbərlɪn] (31. maaliskuuta 1934 Beverly Hills, Kalifornia, Yhdysvallat – 29. maaliskuuta 2025 Waimanalo, Havaiji, Yhdysvallat) oli yhdysvaltalainen näyttelijä, jonka merkittävimpiä rooleja olivat tohtori Kildare televisiosarjassa ''Tohtori Kildare'' ja John ”Anjin-san” Blackthorne sarjassa ''Shogun – voittamaton''.

## Ura lyhyesti
Chamberlain syntyi Beverly Hillsissä Kaliforniassa 1934. Hänen vanhempansa olivat Charles ja Elsa Chamberlain. 1960-luvulla ennen televisiouraansa Chamberlain esiintyi lukuisissa musikaaleissa ja tuli sitten tunnetuksi lääkärisarjan *[[Tohtori Kildare]]* nimiosasta. Hänen ensimmäiset merkittävät elokuvansa olivat *[[Liekehtivä torni]]*, *[[Viimeinen aalto]]*, *[[Muskettisoturien seikkailut]]* ja *Monte Criston kreivi*. Hän esiintyi *Tohtori Kildaren* jälkeen myös muissa tv-sarjoissa, kuten *[[Shogun – voittamaton]]*, *[[Okalinnut]]* ja *Mustaparta*.

Chamberlain kuoli sairauskohtauksen jälkeisiin komplikaatioihin Havaijin Oahun saarella 29. maaliskuuta 2025.

## Yksityiselämä
Chamberlain kertoi julkisesti olevansa homoseksuaali vasta vuonna 2003 ilmestyneessä kirjassaan *Shattered Love*.

## Palkinnot
* Paras miespääosa – *Tohtori Kildare*, 1963 – Golden Globe Awards
* Paras miespääosa – *[[Shogun – voittamaton]]*, 1981 – Golden Globe Awards
* Paras miespääosa – *[[Okalinnut]]*, 1984 – Golden Globe Awards

## Valikoitu filmografia

## Lähteet

## Aiheesta muualla

*
Bettino Craxi

**Benedetto "Bettino" Craxi**  (24. helmikuuta 1934 Milano, Italia – 19. tammikuuta 2000 Hammamet, Tunisia) oli italialainen poliitikko. Hän toimi sosialistisen puolueen Partito Socialista Italiano (PSI), johtajana vuosina 1976–1993 ja Italian pääministerinä 1983–1987.

## Poliittinen ura
Craxi liittyi sosialistiseen nuorisoliikkeeseen myöhäisessä teini-iässä. Vuonna 1957 hänet valittiin PSI:n keskuskomitean jäseneksi. Craxi nousi Italian sosialistipuolueen johtoon puoluesihteeriksi 42-vuotiaana vuonna 1976 ja sai puolueen etääntymään entisistä liittolaisista Italian kommunisteista.. Hän muun muassa korvasi puoluelipun sirpin ja vasaran ruusulla. Craxi pyrki myös yhdistämään hajanaista puoluetta ja muutti sen sosiaali- ja talouspoliittisia linjauksia maltillisempaan suuntaan. Hän nousi Amintore Fanfanin jälkeen vuonna 1983 Italian pääministeriksi ja pysyi tehtävässä neljä vuotta. Hän hyväksyi amerikkalaisten risteilyohjusten sijoittamisen Sisiliaan, millä hän suututti kommunistit.

Fanfanista tuli Craxin jälkeen vuonna 1987 uudestaan pääministeri. Craxi toimi Euroopan parlamentin jäsenenä Euroopan sosiaalidemokraattisen puolueen ryhmässä vuosina 1989–1992.

## Viimeiset vuodet
Korruptioon liittyvät syytökset johtivat Craxin eroon puolueen johdosta vuonna 1993. Vankeusrangaistuksen välttääkseen hän pakeni toukokuussa 1994 Tunisiaan, ja hänet tuomittiin sekaantumisesta laittomaan puoluerahoitukseen poissaolevana 20 vuoden vankeuteen. Hän kuoli 65-vuotiaana Tunisiassa sydänkohtaukseen. 

## Lähteet
* 

### Viitteet

## Aiheesta muualla

*
Leukakoukulliset

**Leukakoukulliset** (Chelicerata) on niveljalkaisten pääjakson alajakso. Nimensä mukaisesti kaikilla tähän alajaksoon kuuluvilla eläimillä on jonkinlainen leukakoukku. Leukakoukulliset on kuusijalkaisten jälkeen toiseksi laajin niveljalkaisten alajaksoista, niitä tunnetaan noin 100&nbsp;000 lajia. Alajakson nimesi 1901 eläintieteilijä Richard Heymons. Leukakoukullisiin luetaan nykyisin elävät hämähäkkieläinten, merilukkien ja molukkirapujen luokat sekä vain fossiileina tunnetut meriskorpionit. Hämähäkkieläinten luokka on suurin; siihen kuuluvat hämähäkkien ohella muun muassa punkit ja skorpionit.

Suurin osa leukakoukullisiin kuuluvista merissä elävistä lajeista on aikojen kuluessa kuollut sukupuuttoon. Muinaiset trilobiitit olivat leukakoukullisten lähisukua, ja ne muodostavat yhdessä taksonin Arachnomorpha. Sukupuuttoon kuolleita leukakoukullisten lajeja on tunnistettu fossiililöydöistä noin 2&nbsp;000, ja niistä vanhimmat ovat myöhäiseltä kambrikaudelta. Varhaisimmat meriskorpionien ja molukkirapujen fossiilit ovat ordovikikaudelta.

Kaikille leukakoukullisille yhteinen anatominen piirre on erityinen raajarakenne, leukakoukku eli kelikeri. Leukakoukku on raajasta kehittynyt suuosa, jossa raajan päässä on yleensä ontto koukku. Sitä kautta eläin ruiskuttaa ruoansulatusnestettä ruokaansa. Leukakoukkuja on kolmea päätyyppiä: linkkuveitsimäinen koukku ja kaksi- tai kolmiosainen saksikoukku. Hämähäkkien leukakoukut ovat linkkuveitsimäisiä, valeskorpionien kaksiosaisia saksia ja skorpionien, lukkien, merilukkien ja molukkirapujen kolmiosaisia saksikoukkuja.

## Lähteet

## Aiheesta muualla
*Tom Harvey (2003) Chelicerata home page . University of Bristol, oppilastyö.
Keluuvene

**Keluuvene** (myös nimellä **keluvene**) on tukinuiton apuvene.

Keluuvene on rakennettu tavallisesta soutuveneestä; keskimmäisten hankaimien paikalle on asennettu vääntötapeilla pyöritettävä käsivinssi ja keskelle perää kahdella rullalla varustettu haarukka, jonka läpi vinssivaijeri kulki. Vinssin saattoi lukita. 

Venettä käytti 1 - 2 uittomiestä: vinssin vaijeri kytkettiin tukkinippuun tai tukkilautan rinkipuomiin ja vene soudettiin vaijerin mitan verran eteenpäin. Sitten se kiinnitettiin maihin tai paaluun ja hinattavaa puutavaraa alettiin vinssata eteenpäin. Kysymyksessä oli siis eräänlainen käsikäyttöinen varppaaja; sillä voitiin siirtää vain muutamia nippuja tai pienehköjä tukkilauttoja kerrallaan.

Keluuvene toimi tukinuittajien apuvälineenä muun muassa tukinsiirtoradoilla eli ns. *rautakanavilla* kuten Kuluntalahden siirtoradalla niitä käytettiin toiminnan loppuun asti.

Nykyisin kevyet moottorihinaajat ovat syrjäyttäneet keluuveneen kokonaan.

## Lähteet
* Tukinuittoa Pyhäjärven - Kuhnamon reitillä 1898 - 1963. Pässinrata-lehti 1999. 

### Viitteet
Ruiskumestarin talo

**Ruiskumestarin talo** () on Kruununhaassa sijaitseva, viimeistään vuonna 1818 valmistunut puurakennus, joka on Helsingin kantakaupungin vanhin paikallaan pysynyt puutalo. Ruiskumestarina toiminut Alexander Wickholm osti sen asunnoksi perheelleen vuonna 1859. Talo on yksi Helsingin kaupunginmuseon toimipaikoista, ja se on entisöity esittelemään 1860-luvun virkamiesperheen kotielämää. Kiinteistöön kuuluu yksikerroksinen päärakennus ja piharakennus, mutta aikanaan tontilla oli myös talli, navetta, vaunu- ja puuvaja. Nämä rakennukset purettiin vuonna 1905 ja niiden tilalle rakennettiin kolmikerroksinen kivitalo. Piharakennusta on käytetty niin saunana, leivintupana kuin asuinhuoneina. Alun perin päärakennus oli maalattu punamullalla, mutta Wickholmin ostaessa talon se oli jo maalattu okrankeltaiseksi.

Alun perin Ruiskumestarin talon rakennutti merimiehen leski Kristina Wörtin. Työt käynnistyivät aikana, jolloin Helsinkiä rakennettiin muutoinkin kiivaasti. Muun muassa Keisarillinen Suomen Senaatti päätettiin rakentaa tuolloin Kruununhakaan. Helsingistä oli tullut Suomen pääkaupunki kuusi vuotta aiemmin vuonna 1812. Ruiskumestari Alexander Wickholm osti rakennuksen Kristina Wörtiniltä vuonna 1859. Tontti rakennuksineen säilyi Wickholmin suvussa vuoteen 1974, jolloin ruiskumestarin tyttärentytär Martta Bröyer myi sen Helsingin kaupungille. Museo avattiin yleisölle 1980. Sitä ennen se peruskorjattiin 1978-1980. Peruskorjauksen suunnitteli Helsingin kaupungin rakennusviraston arkkitehti Aino Tandefelt-Laurila.

Keväällä 2016 talon runko korjattiin perinteisiä hirsirakennusmenetelmiä noudattaen. 1970-luvun remontissa tuulettuva rossipohja purettiin, mutta uudessa remontissa se rakennettiin uudestaan. Museo avattiin jälleen vuonna 2017.

## Lähteet

## Aiheesta muualla

* Ruiskumestarin talo kaupunginmuseon sivuilla
Ivica Vastić

**Ivica Vastić** (s. 29. syyskuuta 1969 Split, Jugoslavia) on kroatialaissyntyinen itävaltalainen jalkapallovalmentaja ja entinen hyökkääjä.

Hän pelasi 50 ottelua Itävallan maajoukkueessa ja teki niissä 14 maalia. Vastić valittiin Itävallan vuoden jalkapalloilijaksi vuosina 1995, 1998, 1999 ja 2007.
Jon Vitti

**Jon Vitti** on yhdysvaltalainen käsikirjoittaja, joka tunnetaan parhaiten yhtenä *[[Simpsonit]]*-animaatiosarjan tuotteliaimmista käsikirjoittajista. Hän on käsikirjoittanut 25 *Simpsonien* jaksoa 1.–16. tuotantokausilla eli vuosina 1989–2004, ja oli yksi *[[The Simpsons Movie]]* -elokuvan yhdestätoista käsikirjoittajasta. Hän on ollut käsikirjoittajana myös televisiosarjoissa *[[Family Guy]]* ja *[[Kukkulan kuningas]]*, toiminut useiden animaatioelokuvien, kuten *[[Ice Age]]n* (2002) ja *[[Robots]]* (2005) konsulttina, ja käsikirjoittanut *[[Angry Birds -elokuva]]n* (2016) sekä yhdessä muiden kanssa elokuvat *[[Alvin ja pikkuoravat (elokuva)|Alvin ja pikkuoravat]]* (2007) ja *[[Alvin ja pikkuoravat 2]]* (2009).

Hän on suorittanut akateemisen loppututkinnon Harvardin yliopistossa, missä hän kirjoitti ja oli Mike Reissin kanssa opiskelijoiden huumoriyhdistyksen Harvard Lampoonin puheenjohtaja. Ennen liittymistään Simpsoneiden käsikirjoittajakaartiin hänellä oli lyhytaikainen työjakso *[[Saturday Night Live]]n* kanssa. Hän on kuvaillut kokemuksiaan DVD:n kommenttiosiossa "hyvin onnettomiksi vuosiksi". Jätettyään työnsä *Simpsoneiden* käsikirjoittajana neljännen tuotantokauden jälkeen Vitti on kirjoittanut HBO:n sarjoihin *[[The Larry Sanders Show]]* ja *[[Da Ali G Show]]*.

Vittiä kutsutaan joskus myös nimellä "MCQ".

Vittin vaimo Ann on *Simpsonien* käsikirjoittajan George Meyerin sisar.

## Simpsoneiden jaksot
Vitti on käsikirjoittanut seuraavat *Simpsonien* jaksot. Jaksot ”Rakkausromaani” ja ”Menneitä muistellen” hän kirjoitti salanimellä **Penny Wise**, koska ne olivat aiempien jaksojen sisältöä kierrättäviä ns. leikejaksoja (*clip show*). 

* ”Nuori nero”
* ”Harha-askel”
* ”Täältä tullaan, Eurooppa!”
* ”Kaljulääke”
* ”Riivatun rakki”
* ”Miehen malli”
* ”Ystävä hädässä” (3. tuotantokauden jakso)
* ”Voimala kaupan”
* ”Hätähuuto kaivosta”
* ”Kirjeystävä”
* ”Musta leski”
* ”Kauhujen talo, osa 3”
* ”Ystävä hädässä” (4. tuotantokauden jakso)
* ”Isoveli”
* ”Silliä ja kuravettä”
* ”Cape Fear”
* ”Rakkausromaani”
* ”Huostaanotetut”
* ”Isoisän treffit”
* ”Uraohjus”
* ”Pikku lukiolainen”
* ”Lapsettomien kapina”
* ”Homer ja sikatehdas”
* ”Vihollinen vuoteessani”

## Aiheesta muualla
* 
* Jon Vittin haastattelu
Sissi (albumi)

**Sissi** on Dave Lindholmin 11. sooloalbumi. Se julkaistiin loppuvuodesta 1987. Levy julkaistiin ensimmäisen kerran cd-muodossa 8. joulukuuta 2010, uudelleen masteroituna.

## Kappaleet
;A-puoli
#
#
#
#
#
#

;B-puoli
#
#
#
#
#
#

## Kokoonpano
* Dave Lindholm – kitarat, laulu
* Sirpa Taivainen – naisäänet (A6)
* Takku Ylinen – huilu (A3), saksofoni (A6, B1, B2)
* Juuso Nordlund – basso
* Ippe Kätkä – lyömäsoittimet, syntetisaattorit
* Pekka Tyni – flyygeli, syntetisaattorit
* Sirone – kontrabasso (A3)

### Tuotanto
* Ippe Kätkä – tuottaja, äänittäjä
* Juuso Nordlund – äänittäjä

## Aiheesta muualla
* Sissi discogs.com -sivustolla

## Lähteet
José Blues

**José Blues** on suomalaisen kitaristin ja laulaja-lauluntekijä Dave Lindholmin 12. sooloalbumi. Se julkaistiin loppuvuodesta 1988.

## Kappaleet
#
#
#
#
#
#
#
#
#
#
#
#

## Kokoonpano
* Dave Lindholm – laulu, kitarat, dobro ("Getting Ready for the Wedding")
* Eric Hokkanen – viulu (4, 6, 11)
* Dale Dennis – pystybasso
* Mel Brown – piano (7, 10)
* Sarah Brown – basso
* Wes Starr – rummut, tamburiini
* Alan Haynes – kitara ("Needless To Say")
* Joe Morales – saksofoni, taustalaulu ("Simply")
* Kimmie Rhodes – taustalaulu
* Maryann Price – taustalaulu

### Tuotanto
* Joe Gracey – äänittäjä
*Tapio Korjus – tuottaja

## Aiheesta muualla
* José Blues discogs.com -sivustolla
Eduardo Frei Montalva

**Eduardo Frei Montalva** (16. tammikuuta 1911 – 22. tammikuuta 1982) oli Chilen presidentti vuosina 1964–1970. Hän kuului alun alkaen konservatiivipuolueeseen, mutta oli vuonna 1938 mukana perustamassa Falange Nacional -puoluetta, josta myöhemmin tuli Kristillisdemokraatit.

Montalvasta tuli senaatin jäsen vuonna 1949. Hän oli presidenttiehdokkaana jo vuonna 1958 ja tuli valituksi 1964, jolloin hän voitti Salvador Allenden. Allende seurasi häntä vuonna 1970. 

Montalva kuoli 71-vuotiaana Santiagossa leikkauksesta koituneen verenmyrkytyksen seurauksena. 27 vuotta myöhemmin tapausta alettiin epäillä Pinochetin DINA:n tekemäksi myrkytykseksi. 7. joulukuuta 2009 Santiagossa pidätettiin kuusi murhasta epäiltyä, joista neljä lääkäreitä.

Frein poika Eduardo Frei Ruiz-Tagle oli myös myöhemmin maan presidenttinä.

## Lähteet

## Aiheesta muualla
William Grove

**William Robert Grove** (s. 11. heinäkuuta 1811 Swansea, Wales – k. 1. elokuuta 1896 Lontoo, Englanti) oli brittiläinen fyysikko ja alkujaan lakimies ja London Institutionin fysiikan professori vuodesta 1841. 

## Nuoruusvuodet
Grove syntyi Swanseassa Walesissa, ja oli perheen ainoa lapsi. Hänen ensimmäiset opiskeluvuotensa olivat yksityisopiskelun varassa ennen kuin Grove aloitti opiskelun Brasenose Collegessa Oxfordissa. 1832 hän valmistui ja samana vuonna Grove liittyi "kuninkaalliseen instituutioon" ja oli Swansea Literary and Philosophical Society (Swansean kirjallinen ja filosofinen yhdistyksen) perustaja.

## Ura
Grove julkaisi vuonna 1838 polarisaatiottoman Groven sähköparin, joka oli paljon tehokkaampi ja halvempi kuin John Frederic Daniellin kaksi vuotta aiemmin julkaisema paristo. 

Veden hajottaminen vedyksi ja hapeksi sähkön avulla oli keksitty 1800-luvun alussa. Grove meni askeleen pidemmälle, ja yhdisti vetyä ja happea saadakseen vettä ja sähköä. Hän huomasi, että jos näin syntyneen sähkön avulla hajotettiin lisää vettä, voitiin luoda tapahtumaketju jota voidaan kuvata ensimmäiseksi polttokennoksi.

Grove  kutsuttiin Royal Societyn jäseneksi vuonna 1840.  Hän alkoi pian toimia yhdistyksen uudistamiseksi, koska valta oli siellä keskittynyt pienen hyvä veli -verkoston käsiin.

Groven vuonna 1846  kirjoittamassa kirjassa *On the correlation of Physical Forces* hän ennakoi energian säilymisen periaatteita, jotka Helmholz kuvasi tarkemmin seuraavana vuonna.

Grove julkaisi kaikkiaan noin seitsemänkymmentä artikkelia ja kirjaa, useimmat sähkökemian alalta.

## Perhe
Kuninkaallisessa instituutiossa Grove tapasi Emma Maria Powlesin (kuoli 1879) ja meni naimisiin tämän kanssa vuonna 1837. Pari sai kaksi lasta, Emilen ja Annan.

Groven tytär Imogen Emile (kuoli 1886) meni naimisiin William Edward Hallin kanssa vuonna 1886. Tyttärensä Anna oli naimisissa Herbert Augustus Hillin kanssa ja he saivat kaksi lasta: Edmond Herbert Grove-Hills ja John Waller Hills.

## Lähteet
Tekken 5: Dark Resurrection

**Tekken 5: Dark Resurrection** on Namcon kehittämä ja julkaisema ''Tekken''-pelisarjaan kuuluva  paranneltu versio ''Tekken 5'':stä. PlayStation Portablelle peli julkaistiin nimellä *Tekken: Dark Resurrection*. PlayStation 3:lle se taas ilmestyi PlayStation Networkista ladattavana versiona. *Tekken 5: Dark Resurrectionin* seuraaja on *[[Tekken 6]]*.

Dark Resurrectionin PSP- ja PS3-versiot eroavat siten, ettei PS3-versiossa ole lainkaan story battle -moodia. Hahmojen prologuet ja lopetusvideot jäävät siis kokonaan pois pelistä, paitsi kolmen uuden hahmon videot voi ostaa customize-tilassa.

Uusia hahmoja pelissä ovat Sergei Dragunov, Armor King II ja Lili. Toisin kuin *Tekken 5*:ssä, *Dark Resurrectionin* PlayStation 3 -versiossa pystyy ohjaamaan myös Jinpachi Mishimaa.

**Tekken 5: Dark Resurrection Online** on päivitysversio PlayStation 3:lle, joka nimensä mukaisesti sisältää verkkopelimahdollisuuden.

## Hahmot

* Armor King II
* Wang Jinrei
* Ganryu
* Feng Wei
* Asuka Kazama
* Raven
* Devil Jin
* Mokujin
* Baek Doo San
* Eddy Gordo
* Craig Marduk
* Marshall Law
* Hwoarang
* King
* Sergei Dragunov
* Jinpachi Mishima (Vain PS3 versiossa)
* Lili
* Heihachi Mishima

* Christie Monteiro
* Paul Phoenix
* Jack-5
* Lei Wulong
* Nina Williams
* Steve Fox
* Kazuya Mishima
* Ling Xiaoyu
* Jin Kazama
* Lee Chaolan
* Julia Chang
* Yoshimitsu
* Bryan Fury
* Anna Williams
* Roger Jr.
* Kuma
* Panda
* Bruce Irvin

## Lähteet

## Aiheesta muualla
*